پرزیدنت رجب طیب اردوغان، آمریکا پرزیدنتی باراک اوبامانین، فتح‌الله‌چی ترور هؤرگوتو (فتو)نون پنسیلوانییادا یاشایان چته باشینی تورکیه‌یه تسلیم ائتمه‌سینی ایسته‌دی.
ایستانبول‌داکی ائوینین قارشی‌سیندا توپلانان خالقا دانیشان اردوغان، اوبامایا؛
"اگر بیز ایستراتژیک اورتاق ایسه‌ک، بو طلبیمیزی یئرینه یئتیر" دئیه سسله‌ن‌دی.
اردوغان، چئوریلیش گیریشیمچیلرینین تورک سلاح‌لی گوجلری بنیه‌سین‌ده بیر اور (تومور) اولدوغونو و ایندی بو اورون تمیزلندیینی قید ائد‌رک، بو شخصلر حاقین‌دا توتوقلاما قرارلارینی وئره‌ن محکمه بیریملرینه ده تشکر ائتدی.
اردوغان، "تورکیه‌نین یوکسلیشینی هضم ائده‌بیلمه‌یه‌ن اوست عاغیللارین عملیاتی" اولاراق دگرلندیردیگی چئوریلیش جهدینین، خالقین میدانلارا چیخیشییلا اؤنلندیگینی وورغولادی.
پرزیدنت، "خالقی تورک سلاح‌لی گوج‌لری ایله قارشی قارشییا گتیرمه‌یه چالیشان ایچری‌دن تقویه‌لی خاریجی گوجلرین اویونونا گلینمه‌مه‌سینی" ده ایسته‌یه‌رک، "بیرلیک‌ده ایشیق‌لی گله‌جه‌یه دوغرو گئتمه" چاغیریشی ائتدی.
اردوغان؛
"بو اؤلکه‌نی ۳-۵ تروریسته بوراخمایاجاییق" دئدی.
